Diari Oficial de la Generalitat Valenciana


Sumari del DOGV 9082, del 12-05-2021 (2021/5079)

Extracte de la Resolució de 6 de maig de 2021, del conseller d'Economia Sostenible, Sectors Productius, Comerç i Treball, d'ajudes per a l'acceleració tecnològica de les pimes industrials de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5079


Data del document
:   06-05-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 6 de maig de 2021, del conseller d'Economia Sostenible, Sectors Productius, Comerç i Treball, d'ajudes per a l'acceleració tecnològica de les pimes industrials de la Comunitat Valenciana. [2021/5079]  
BDNS (identif.): 562516.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria. El text complet pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Objecte  
L'objecte de la present resolució és convocar per a l'exercici 2021, ajudes en règim de concurrència competitiva, per a impulsar la transformació digital competitiva de la indústria a través de l'acceleració tecnològica de les pimes industrials de la Comunitat Valenciana, en col·laboració amb startups o pimes tecnològiques.  
  
Segon. Finançament  
Per a l'exercici 2021, i de conformitat amb el que s'estableix en la Llei de pressupostos de la Generalitat per al citat exercici, les ajudes convocades es finançaran amb càrrec a la línia S0551 del programa pressupostari 39.69.83.628.52, capítol VII, fins a un import global màxim de 2.000.000 euros, procedents de fons propis de la Generalitat.  
  
Tercer. Beneficiaris  
1. Podran ser beneficiàries d'aquestes ajudes, les petites i mitjanes empreses privades, que durant 2021 desenvolupen o vagen a desenvolupar en la Comunitat Valenciana una activitat industrial productiva, i realitzen les actuacions subvencionables objecte d'aquesta convocatòria.  
2. A l'efecte d'aquesta convocatòria s'estableixen les següents definicions:  
a) Es consideraran com a xicotetes i mitjanes a les empreses que ocupen a menys de 250 persones i que, a més, o bé tinguen un volum de negoci anual no superior a 43.744.472 d'euros, o bé un balanç general no superior a 84.097.189 d'euros. En el cas d'empreses vinculades o associades, s'aplicaran les regles per al càlcul dels efectius i els imports financers establides en l'annex I del Reglament UE núm. 651/2014 de la Comissió de 17 de juny de 2014.  
b) S'entendrà per empresa privada a tota entitat que realitze una activitat econòmica independentment de la seua forma jurídica, que no forme part del sector públic, que tinga personalitat jurídica pròpia i diferenciada, i que acredite estar vàlidament constituïda i inscrita en el Registre Mercantil, Registre de Cooperatives o en el Registre de Societats Laborals en el moment de presentar la sol·licitud d'ajuda. Queden per tant excloses com possibles beneficiàries les persones físiques i les comunitats de béns.  
c) Es considerarà que una empresa desenvolupa o desenvoluparà en la Comunitat Valenciana una activitat productiva, si aquesta s'executa o s'executarà en un establiment productiu situat en la Comunitat Valenciana, amb independència d'on es trobe el domicili social de l'empresa.  
  
d) Es considerarà que una empresa desenvolupa o desenvoluparà en la Comunitat Valenciana una activitat industrial si en el certificat del registre corresponent, consta expressament que el CNAE de la seua activitat principal és el 0811, el 2370, o algun dels previstos en la Secció C-Divisions 10 a 33, de la Classificació Nacional d'Activitats Econòmiques (CNAE 2009), aprovada pel Reial decret 475/2007, de 13 d'abril. La no presentació del certificat del registre corresponent o l'absència o insuficient constància dels CNAE indicats en aquest com CNAE principal comportaran la immediata inadmissió de la sol·licitud, sense necessitat que l'òrgan instructor requerisca prèviament a l'empresa sol·licitant per a l'esmena de tal defecte.  
e) Es considerarà com startup o pimes tecnològiques a aquelles empreses privades que s'enquadren en la categoria de pime i que acrediten que el seu negoci principal es basa en el desenvolupament de tecnologia.  
f) Es considerarà com a dinamitzadores de l'acceleració a les acceleradores, les incubadores i a les associacions que agrupen startups o pimes tecnològiques, sempre que acrediten que entre les seues funcions principals està accelerar els processos de digitalització de les companyies, ajudar i dirigir els processos de cocreació o innovació en obert entre empreses i startups o pimes tecnològiques, o dinamitzar l'obtenció per les empreses de prototips viables per a la seua implementació en el menor temps possible i amb la major eficàcia.  
g) Es considerarà mínim producte viable (MPV) el prototip generat a partir de la cocreació o innovació en obert que s'obté de la interacció de l'experiència o know-how de l'empresa i les solucions tecnològiques que proposen desenvolupar les startups o pimes tecnològiques. El mínim producte viable haurà de donar solució en matèria de processos o de producte a les necessitats de l'empresa, amb dades, mètodes i proves reals basades en els utilitzats per l'empresa. El seu objectiu és demostrar si el prototip funcionarà i serà una solució tecnològica efectiva que millore la competitivitat de l'empresa.  
h) El grau de maduresa d'una tecnologia es classificarà en els següents nivells:  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real  
  
Quart. Bases reguladores  
Ordre 22/2016, de 27 d'octubre, de la Conselleria d'Economia Sostenible Sectors Productius, Comerç i Treball (DOGV 7906 28.10.2016).  
  
  
Cinqué. Termini de presentació de sol·licituds  
El termini de presentació de sol·licituds serà des del 18 de maig de 2021 fins al 18 de juny de 2021, tots dos dies inclosos. Només seran admeses les sol·licituds que hagen sigut enregistrades en el registre electrònic de la Generalitat fins a les 23.59.59 hores de l'últim dia de termini de presentació (hora oficial peninsular espanyola).  
  
València, 6 de maig de 2021.- El conseller d'Economia Sostenible, Sectors Productius, Comerç i Treball: Rafael Climent González.